**Тэма:** Назоўнік як часціна мовы: агульнае значэнне, марфалагічныя прыметы, сінтаксічная роля. Пачатковая форма **(слайд)**

**Мэты:** абагуліць, сістэматызаваць і пашырыць веды аб назоўніку як часціне мовы, яго значэнні, марфалагічных прыметах, сінтаксічнай ролі, пачатковай форме.

**Задачы:**

- дапамагчы вучням засвоіць асноўныя прыметы назоўніка як часціны мовы, сформіраваць паняцце граматычнага прадмета;

- садзейнічаць выпрацоўцы ўмення фармуляваць азначэнне назоўніка, распазнаваць назоўнікі ў тэксце, у тым ліку ва ўскосных склонах, вызначаць марфалагічныя прыметы і сінтакічную ролю ў сказе, вызначыць пачатковую форму назоўніка;

- спрыяць патрыятычнаму выхаванню вучняў. **(слайд)**

**Тып урока:**  урок абагульнення, сістэматызацыі і пашырэння ведаў.

**Абсталяванне:** падручнік, табліца “Назоўнік”, карткі для індывідуальных заданняў, прэзентацыя па тэме “Назоўнік” .

**Ход урока**

1. **Арганізацыйны этап**

*Стварэнне псіхалагічнага настрою.*

– Так, сябры мае, маўчок —

Пачынаецца ўрок.

* У народзе кажуць: “Добра таго вучыць, хто хоча ўсё ведаць”. Вы дапытлівыя і цікаўныя, і я з задавальненнем дапамагу вам на сённяшнім уроку раскрыць новыя сакрэты беларускага мовазнаўства.

1. **Актуалізацыя раней вывучанага**

*Праверка дамашняга задання.*

Марфалогія – асобны раздзел навукі аб мове, у якім словы вывучаюцца як часціны мовы. **(слайд)**

**Часціны мовы (слайд)**

Самастойныя Службовыя

- Адгарніце, калі ласка, свае рабочыя сшыткі. Давайце праверым дамашняе практыкаванне 152. Вам неабходна было спісаць, устаўляючы прапушчаныя літары. Вызначыць, якімі часцінамі мовы з’яўляюцца выдзеленыя словы.

*Тэарэтычная размінка.*

* Да якой часціны мовы адносяцца словы Беларусь, Айчына, Радзіма?
* Які раздзел лінгвістыкі вывучае назоўнік?
* Колькі часцін мовы ў беларускай мове?
* На якія групы дзеляцца?
* Назавіце самастойныя часціны мовы.
* Назавіце службовыя часціны мовы.

1. **Матывацыйны этап**

– Сёння на ўроку мы будзем весці размову пра часціну мовы, якая сама пра сябе гаворыць так:

Спытай мяне: хто цi што гэта? —

I дам я назвы ўciм прадметам,

Уciм паняццям, розным з’явам, —

Гатоў служыць заўсёды я вам!

– Правільна. Гэта назоўнік.

– Успомніце: што абазначае назоўнік, на якія пытанні адказвае.

(запіс даты і тэмы ўрока ў рабочы сшытак)

*Пастаноўка мэт і задач урока.*

Вучні самастойна фармулююць мэты і задачы ўрока. У гэтым ім дапамогуць словы, змешчаныя на дошцы **(слайд)**

Успомнім…(што ведаем пра назоўнік, што ён абазначае, на якія пытанні адказвае);

будзем вучыцца…(знаходзіць назоўнікі ў тэксце, вызначаць іх род);

удасканалім … (веды па тэме “Назоўнік”).

1. **Інфармацыйна-пашуковы этап**

– Для таго, каб лягчэй было засвоіць матэрыял урока, запоўнім табліцу (для кожнага вучня).

**Работа з табліцай (работа ў парах) (слайд)**

|  |  |  |  |
| --- | --- | --- | --- |
| **Часціна мовы** | **Агульнае граматычнае значэнне** | **Адказвае на пытанне** | **Прыклады** |
| Назоўнік | значэнне прадмета | хто?  што? | хлопчык  сонейка |

*Работа па падручніку.*

– Для таго, каб без памылак знаходзіць назоўнікі ў тэксце, давайце яшчэ раз перагледзім правіла на с. 69-71.

**Род назоўніка:** мужчынскі, жаночы і ніякі. (Прывядзіце прыклады)\*

**Лік назоўніка:** адзіночны, множны. (Прывядзіце прыклады)\*

**Склон назоўніка:** назоўны, родны, давальны, вінавальны, творны, месны. (Прывядзіце прыклады)\* **(слайд)**

**Слоўнікавая работа**

– Для таго, каб навучыцца правільна ставіць пытанні да назоўнікаў і пісаць без памылак, выканаем наступнае заданне. Выпісаць у адзін слупок словы, якія адказваюць на пытанне хто?(1-варыянт), а ў другі — на пытанне што? (2-варыянт)

Камп’ютар, мядзведзь, ліса, аловак, дзеці, фламастар, рыбалоў, вуліца, сшытак, настаўнік, воблака, яблык, дзяўчынка, балерына, стол, кацяня, дом, бяроза, падручнік, маці. **(слайд)**

– Правяраем у парах. Устаньце, хто не зрабіў памылак. Малайцы.

*Калектыўная праца. Састаўленне апорнага канспекта-схемы.*

Назоўнік як часціна мовы

*абазначае прадмет адказвае на пытанні мае род, змяняецца*

*па ліках і склонах*

*пачатковая форма любы член сказа спалучэнне з часцінамі мовы*

1. **Трэніровачна-карэкцыйны этап**

*Работа па падручніку.*

– Для таго, каб замацаваць веды, выканаем практыкаванне 153 на старонцы 69.

– Што просяць зрабіць у практыкаванні?

– Выконваем вусна.

**Фізкультхвілінка (слайд)**

* Заплюшчым вочы і ўявім снегапад. Сняжынкі падаюць зверху, падставім ім свае тварыкі. Падымем рукі і падставім свае далоні. Снег гусцее, гусцее. Памахаем рукамі, разгонім сняжынкі. Падзьміце на сняжынкі, пагрэйце шчочкі, апусціце рукі. Вось сонейка выглянула. Усміхніцеся яму.

**Гульня “Знайдзі знаёмага”**

– Я чытаю словы, вы пляскаеце ў далоні, пачуўшы назоўнікі.

Пушча, сінявокая, рэчка, адплывае, Бацькаўшчына, расцвітаць, граніца, надзейны, крынічка, аблічча.

– Малайцы.

**Работа ў групах (слайд)**

– Для таго, каб навучыцца працаваць у камандзе, выканаем наступнае заданне. Выпішыце з прапанаваных слоў назоўнікі мужчынскага роду (1-я група), жаночага (2-я група), ніякага (3-я група).

Сонца, лес, дрэва, хлеб, сава, вядро, вуліца, плошча, горад, возера, бераг, рака, карабель, сябры, жыццё, птушка, падручнік, школа, вецер, воблака.

Выяўленне сінтаксічнай ролі назоўнікаў. (Сказы запісваюцца пад дыктоўку, адзін вучань працуе ля дошкі.)

1. На ніцях белай павуціны прыносяць восень павучкі.
2. Спевы птушак напоўнілі гай.
3. **Падагульняльна-рэфлексійны этап**

**Работа па картцы (слайд)**

**1 узровень:** Спішыце тэкст, устаўце прапушчаныя літары.

**2 узровень:** Спішыце тэкст, устаўце прапушчаныя літары. Знайдзіце у тэксце назоўнікі і выдзеліце ў іх род, лік і склон.

**3 узровень:** Спішыце тэкст, устаўце прапушчаныя літары. Знайдзіце у тэксце назоўнікі і выдзеліце ў іх род, лік і склон. Выпішыце адно словазлучэнне “наз+прым”, зрабіце яго сінтаксічны разбор.

**4 узровень:** Спішыце тэкст, устаўце прапушчаныя літары. Знайдзіце у тэксце назоўнікі і выдзеліце ў іх род, лік і склон. Выпішыце адно словазлучэнне “наз+прым”, зрабіце яго сінтаксічны разбор. Зрабіце сінтаксічны разбор любога сказа.

Верасень

Ц..плыя цудоўныя дні плывуць яшчэ над п..лямі, з..лёнымі л..самі. Але нейкае сумнае пра..чуванне хаваецца ў гл..бокай іх сталасці, у затоеным чакан..і. Гэта апошняя ласка лепшай пары года, развітан..е прыроды з летнім сонцам. Да сустрэчы, верасень!

*Метад “Ланцужок пажаданняў”.*

1. **Дамашняе заданне (слайд)**

Параграф 23, практыкаванне 156.